Tann 18. desember byrjar Gaming. fo Cup 2013, ein kapping í Dota 2. Á Facebook bólkinum "Dota 2-Føroyar" hevur verið skipað fyri nógvum kappingum, higartil allar uttan vinningar. Nú verður stig tikið til eina kapping, har eisini vinningar eru uppi í. Hvørjir vinningarnir eru, kunngera vit leypandi. Ávísir av vinningunum frá sponsorum eru eisini treytaðir av at nóg nógv lið melda seg til kappingina. Upplýsingar og tilmelding kann finnast á einari síðu, sum er sett upp til endamálið: gamingfocup. com. Fyri nøkrum mánaðum síðani vóru ESEA miðdepilin í einari stórari esport gølu. Fyritøkan skipar fyri kappingum í spølum sum CS: GO og LoL. Tað kostar nakrar dollarar um mánaðin at luttaka, og so skal mann eisini brúka teirra anti-cheat klient. Hesin anti-hack klienturin vísti seg at líkist mest einum virus. Klienturin varð nemliga soleiðis innrættaður, at hann setti telduna hjá spælarum í gongd við at mine'a Bitcoin, ein digital valuta sum er voksin í virðið í seinastuni. Tilsamans fingu ESEA mine'a yvir 29 Bitcoin, sum tá vóru verdar næstan 4.000 USD, og í skrivandi stund eru verdar umleið 18.500 USD. Harafturat verður sagt, at klienturin eisini gav ESEA fulla atgongd til telduna hjá spælarum, soleiðis at til bar at lúra eftir fílum, taka screenshots, og annars alt sum eitt vælgjørt spyware er ført fyri. Dómur er nú fallin í málinum, og tað endaði við at ESEA eru gingin við til eina bót á 1.000. 000 USD. Størsti parturin av bótini skal tó bert gjaldast eftir probation treytum, tvs. um ESEA fremja annað lógarbrot tey næstu tíggju árini. Upphæddin sum ESEA skal av við fyri fyrst er 325.000 USD, ið svarar til næstan tvær milliónir krónir. SocialClub er samlingsstaðið fyri online spølum hjá Rockstar Games. Gaming. fo hevur eitt crew á SocialClub, og fleiri og fleiri leggjast aftrat hesum crew'inum. Endamálið við GamingFO crew'inum er fyrst og fremst at savna fleiri føroyingar í GTA Online. Soleiðis verður lættari at finna vinir og aðrar føroyingar á gøtunum í Los Santos. Og á tann hátt verður eisini lættari at joina spøl, har aðrir føroyingar spæla. Øll eru vælkomin at joina crew'ið. Tað einasta sum krevst er, at tú ger ein brúkara á SocialClub, og velur "Join crew" á hesi síðuni. Mánadagin hoyrdu vit um nýggja SteamOS, eitt nýtt operativsystem til "stovu teldur" sum er bygt á Steam og Linux. Systemið er ókeypis og open-source, sum merkir at telduframleiðarar sleppa at installera tað á sínar teldur ókeypis, og at tú kanst byggja tína egnu teldu og koyra hana við SteamOS ókeypis. Nú byrja vit so at hoyra um nakað ið ljóðar næstan sum ein officiel Steambox. Talan er um eina prototypu av einari teldu sum koyrir SteamOS. Meðan Valve ætla at opna upp fyri øðrum framleiðarum at gera "Steamboxes", so verður fyrst roynt við einari maskinu sum Valve sjálvi gera, fyri at beta testa skipanina. Fyri at lesa meira, og finna útav hvussu tú kanst vinna tær pláss í beta testinum, vitja kunngerðina hjá Valve. IndieGameStand er eitt Steam fyri indie spøl Spæl tíðindi Málið hjá flestum indie framleiðarum er at sleppa á Steam, har sum ein lítil promovering á store forsíðuni kann føra til nógva sølu. Her liggur tú tó saman við einari rúgvu av Triple-A spølum, og tá kann tað vera ringt at kappast. Ein nýggjur Steam-líknandi handil er akkurát opnaður, við útilukkandi indie spølum, sum eitur IndieGameStand. Síðan byrjaði sum ein typisk "flash sales" síða, har ymisk indie spøl vórðu sett til sølu fyri ein sjálvvaldan prís, og 10% av upphæddini fór so til vælgerandi endamál; nakað tað sama sum Humble Bundle. Ein stórur munur er tó á nýggja IndieGameStand handlinum og Steam. Meðan indie spøl noyðast gjøgnum Greenlight fyri at sleppa á Steam, so sleppa øll á IndieGameStand. Tað er opið fyri lidnum spølum, sovæl sum tíðligum alpha-útgávum. Útgevarin hevur eisini sjálvur møguleika at prísseta spælið. Beint nú er eitt launch sale í gongd, so tú hevur møguleika fyri at ogna tær nøkur indie spøl til ein góðan prís í samband við opningina av nýggja handlinum, Nýggja IndieGameStand er kanska ein fínur møguleiki hjá nøkrum føroyskum mennarum, sum ikki hava møguleika fyri at sleppa á Steam. Halda tit at IndieGameStand er eitt passandi alternativ? Í áravís hava vit verði argaði við tí mytisku "Steambox", og nógv hevur peikað á, at vit komu endiliga at síggja hana hesa vikuna. Valve hava nemliga tríggjar ymsar kunngerðir hesa vikuna. Tann fyrsta var í dag, men tað var ikki um eina officiella Steambox. Tað var heldur um tað nýggja SteamOS, sum er eitt heilt nýtt operativsystem, sum er bygt á Steam og Linux. Systemið er gjørt til teldur at hava í stovuni, sum tú altso setur til sjónvarpið. Á nýggju landing síðuni fyri SteamOS skriva Valve: Nintendo hava í longri tíð følt seg høtt av bíligum tablets og teirra 1-dollara spølum. Nú hava tey kunngjørt eina bíligari útgávu av DS konsolinum. Systemið eitur Nintendo 2 DS, og er compatible við øllum DS spølum, og øllum 3 DS spølum-tó við 2D. Systemið er bíligari enn 3 DS, við einum prísi sum eitur 130 USD. Tað sær út til at Nintendo hava frávalt ikoniska "hinge" sniðið, og hava ístaðin klistra tveir skermar til ein múrstein. Fyri eitt system sum skal eitast at vera portable, virkar avgerðin eitt sindur ivasom. Hvat halda tit um systemið? Er nøkur meining í at keypa hetta, heldur enn ein góðan gamlan Nintendo DSi?